Gospodin Vukovar

Vita se zovem,

pjesme pisati volim.

S njima na daleki put otplovim

i ne znam gdje će me one odvesti.

Ali, s prvim bojama jeseni,

znam gdje ću otputovati.

U grad gdje zlatno polje

i plavi Dunav ljube nebo.

Svake godine,

u mašti taj grad sretnem,

pišući pjesme za njega.

Prošle sam godine,

prvi put upoznala,

Gospodina Vukovara.

Moja golubica,

koju sam iz glinamola napravila

i koja je kroz moju pjesmu oživjela,

k njemu me odvela.

Ugledala sam ga

i začudila se.

Izgledao nije

kao što su mi pričali o njemu.

Mislila sam

da je obučen u sivobijelo odijelo

s ponekom rupicom.

Ostario, posijedio,

s puno bora na licu

i sa štapom u ruci.

Pomalo umoran je

i hoda sporo u istrošenim cipelama.

Ali ne.

Dočekao me ponosno,

obučen u svečano kockasto odijelo.

Nasmijao mi se,

ruku mi čvrsto stisnuo

i bombon mi pružio.

Oko srca milo mi je bilo.

Toplina me obuzela

i sreća u srce mi je uplovila.

Cijelog sebe mi je pružio,

Vodotoranj osvijetlio,

Dunav pokazao.

Romobil mi je poklonio,

srce darovao

i što je najvažnije,

dvoje novih prijatelja mi podario.

Vita Babić Šošić

6. razred

Osnovna škola Alojzija Stepinca

Mentorica: Ana Župan